LidanRubinov/Halacha-QA huggingface dataset:
שאלה: סעודה שלישית: לך כבוד הרב, שבת שעברה שהייתה לנו סעודה שלישית בסניף ושרנו את השיר "השבעתי אתכם בנות ירושלים" ותהיתי לגבי הפירוש שלו. אתה תוכל להסביר לי אותו בבקשה? מראש!
תשובה: פסוק משיר השירים (פרק ה פסוק ח): "השבעתי אתכם, בנות ירושלם: אם-תמצאו, את-דודי מה-תגידו לו, שחולת אהבה אני. שיר השירים הוא שיר אהבה בין דוד ורעיה. בין צעיר וצעירה שמבטאים את האהבה שבין ישראל והקב"ה. בפסוקים הקודמים מסופר שהדוד בא אל הרעיה והיא מתעצלת ולא פותחת לו את הדלת. עד שהיא מבינה וממהרת לפתוח את הדלת - הדוד כבר נעלם. כאן פונה הרעיה ומשביע את חברותיה (בנות ירושלים) ומבקשת את עזרתן להעביר את אהבתה לדוד. כך עם ישראל מתעצל בכל פעם שנוצרת הזדמנות לגאולה והוא מצהיר לקב"ה שלמרות העיכובים והעברות, עמ"י זקוק מאוד לקב"ה.
שאלה: התבודדות בכתב: במקום להתבודד ולדבר עם ה אני יכולה לכתוב לו מכתב? כאילו הוא באמת יקבל את זה? הוא באמת יראה את זה? או שבשביל זה אני צריכה לדבר? מראש!
תשובה: ב"ה, לא חייב להתבודד, מה שצריך זה להתפלל אל ה, זו עבודת ה  שאנו מצווים. התבודדות היא עצה טובה למי שזה מתאים לו. את יכולה לכתוב אבל זה לא במקום תפילה. דני ארגמן
שאלה: זיווג מהשמיים: יש מצב שכשאני אכיר את הזיווג שלי אז אני כבר מההתחלה שזה הוא? שאני ארגיש אליו משהו מיוחד כבר מההתחלה? ואם לא אז איך אני אדע שהוא באמת הזיווג שלי??
תשובה: ב"ה, זה משתנה מאדם לאדם, יש מי שמתלהב מיד, יש מי שרואה שיש פוטנציאל ולאט לאט בונה את הקשר, וזה מצב עדיף, כי בוחנים את הקשר לא מתוך התלהבות אלא מתוך בנין. דני ארגמן
שאלה: עקיצות ו ירידות  בחברה: ובאמת ממש אנחנו קבוצה כזאת של חברות די טובות. בזמן האחרון שמתי לב שיש מלא עקיצות וירידות שנאמרות בצחוק כביכול, אבל המון פעמים זה באמת פוגע! מאמינה שזה לא רק אני חושבת ככה. יש חברות שיבינו את זה אבל יש גם בנות שאין כ"כ עם מי לדבר. מה אפשר לעשות?
תשובה: לך אני חושב ששמת לב לנושא מאד חשוב שלצערי הרב פחות מדי מדברים עליו. הרבה פעמים מתפתחת בחברה תופעה של  עקיצות  כמו שאת מתארת ושפוגעת בצורה מאד מאד כואבת. כבר שלמה המלך הזכיר את זה ב משלי  - כמתלהלה היורה זיקים ואמר הלא משחק אני - כמו אדם שיורה חיצים וטוען שהוא בסך הכל קצת משחק בנשק. הזכרת שיש חברות שלך שיכולות להבין ואני חושב שבאמת הדרך הנכונה היא לדבר איתן. אני מאמין שכאשר תהיה קבוצה חזקה של בנות שתמנע לחלוטין מאותן עקיצות וירידות, הן תוכלנה  לקבוע את הכללים. כשמישהי תתחיל  לעקוץ  - אז אפשר יהיה להגיד לה בנעימות - סליחה אבל לא נעים לנו כאן דיבורים כאלו. בהצלחה רבה טוביה tsbias1 Gmail.com
שאלה: להיתמודד עם אובדן - סיאנס: קוראים לי שירה שם בדוי אני מיתנצלת על השגיות כתיב שלי אני סובלת מלקויות למידה. אך עושים סיאנסים לפי ההלכה? ולמה זה לא מקובל לעשות סיאנסים? האם זה באמת עובד? מראש.
תשובה: שירה התורה אוסרת כל קשר עם מתים. יש מחלוקת בין הראשונים מהי הסיבה לכך. חלק אומרים (אבן עזרא לדוגמה) כי האיסור הוא כי הדברים הם הבל, והם כולם שקרים. חלק אומרים (רמב"ן) כי האיסור נובע מסיבות של אמונה, לאמור: יכול להיות שאפשר לקבל מידע מהמתים, אולם הדבר אסור, כי התורה רוצה שנחיה אך ורק במסגרת החיים. בין אלה ובין אלה סוברים שהדבר אסור, ושאת ההחלטות שלנו אנחנו צריכים לקבל בכלים הפשוטים שאנו חיים בעזרתם. מהכותרת שנתת לשאלה אני מבין כי את מחפשת דרכים להתמודד עם אבדן. אולי צעד אחד ראשון ניתן להציע - להתמודד דרך הפניית המבט שלך אל החיים העכשוויים, וחיפוש הדברים לעשות אותן יותר טובות. זה נראה הרבה יותר מכוון לדרכה של היהדות. והרבה שמחה
שאלה: מוצרים שנמכרו (או לא) במכירת חמץ: אצלנו בבית הקפידו לבער את כל החמץ בבית לפני פסח, ולא לקנות מוצרים (גם בחנויות חרדיות) שיוצרו לפני פסח. אפשר לדעת ע"פ הכיתוב באריזה. האם זו חומרה בעלמא, או שיש לזה מקור בהלכה. האם משמעות הדבר שבעצם אין תוקף למכירת חמץ?
תשובה: עיין במאמר זה וודאי שהמכירה תופסת וכמעט כל עם ישראל מוכר חמץ או אוכל חמץ שנמכר. וגם במערכות הכשרות הנחשבות כמקפידות ביותר סומכים על המכירה וכותבים על המוצרים שלהם שהם כשר למהדרין. אבל וודאי שמי שרוצה להימנע משימוש במכירה תבוא עליו ברכה. אולם אם הוא יבדוק בעומק אז הוא יגלה שגם הוא בסופו של דבר מסתמך על המכירה במוצרים שלא עלה על דעתו שיש בהם רכיבים שנמכרו במכירת חמץ.
שאלה: צניעות בתכשיטים: כבוד הרב אשמח לדעת האם יש צניעות בתכשיטים? זאת אומרת אם ולבשתי בגד צנוע האם אוכל לענוד כל תכשיט או שיש מגבלה של צורה, גודל או צבע? מראש והמשך יום טוב
תשובה: ב"ה, שלא יהיה מושך ובולט. דני ארגמן
שאלה: שאלה בנוגע לשם: לכבוד הרב קוראים לי הילה לפני כ 3 חודשים הלכתי לרב והוא המליץ לי להוסיף את האות ת לשם שלי ככה שיקראו לי תהילה הסיבה לזה כי בשנתיים האחרונות יש לי מחלת קרוהן זה מחלה במעיים ובעקבות זה אני מקבלת תרופה שמחלישה לי את המערכת חיסונית ונהיו לי עוד בעיות בגלל זה אני שיניתי את השם במשרד הפנים אבל לא הלכתי לברך עליו בבית כנסת כי אחרי ששיניתי הרגשתי שאני לא מתחברת לשם וממש התחרטתי ודיי התחננתי למשרד הפנים שיאשרו לי לשנות בחזרה כי בעצם אי אפשר לשנות 7 שנים אחרי שינוי שם ו לאל שאישרו לי השאלה אם אפשר להוסיף לי שם נוסף בלי לשנות לי את השם ואם כן איזה שם? המליצו לי להוסיף את השם שירה אבל אני רוצה לשמוע אם יש אפשרויות נוספות ומה הדעה שלך לגבי זה
תשובה: אכתוב לך את דעתי בכנות: עזבי את הנושא של שינוי שמות. לא שם נמצאת גאולתך. אנחנו לא מאמינים בריבונו של עולם שמשנה את הנהגתו כלפי בני אדם לפי שמות או שינויי שמות. חפשי דברים טובים שאת יכולה לעשות, ומתוך כך להתפלל לריבונו של עולם לגאולתך, כמובן שלאחר הליכה לרופא ועשיית כל מה שצריך מבחינה רפואית. הרבה שמחה ורפואה שלמה
שאלה: מקווה לפני נישואים: האם אשה לפני נישואים בהריון יכולה לטבול?אודה לתשובתכם
תשובה: אין לטבול לפני נישואין (אלא אם מדובר בכלה עבור ליל חופתה). אין לקיים יחסי אישות לפני ספירת שבעה נקיים וטבילה כדין.
שאלה: מיקסר: קניתי מיקסר חשמלי. הקערה מנירוסטה. יש מקציף ויש מערבל אני מעוניינת להקציף בקערה קרמים לעוגות ובמערבל להכין בצקים מדובר באותה קערה האם ניתן למרות שהקצפתי בקערה קרם חלבי עם שמנת, להקציף באותה קערה בצק, ושהבצק ישמש אותי לחלות פרווה שיהיה ניתן לאכול אותן עם בשר?
תשובה: מותר, ובלבד שהקערה נקיה כראוי
שאלה: גזל וגניבה: ברצוני לציין שאני נמצא בתהליכי התחזקות אך עגומה נפשי ואיני מוצא מנוח לדברים שעשיתי בעבר בשנות העשרה לחיי בין במתכוון ובין אם לא גזלתי וגנבתי ברוב תפשותי. לקחתי ללא רשות מאנשים שונים ואף גזלתי ואין לי בכלל קשר לאותם אלו פילחתי מקופות הצדקה בשביל שיהיה לי להנאתי הבזויה בדיעבד. אני מתבייש מאוד איך אני מכפר על כל אלה מבלי שידונו אותי לחובה בשמיים? חשוב להדגיש לעולם לא הייתי בבתי כלא ולעולם לא הייתי מטייל במסדרונות המשטרה. אך עם זאת מבקש אני תשובה חדה וברורה.
תשובה: תשובה וחדה ברורה היא ההדרכה ההלכתית במצב כזה. ההלכה אומרת ראשית, שעליך להיות שמח שאתה בתהליכי התחזקות ומחפש דרכי תיקון, ולא להיות מטולטל בייאוש ובפחדים. והדבר השני: ההלכה אומרת כי גזל ואינו יודע ממי גזל - יעשה בכסף צרכי ציבור, לאמור: את הסכום שאתה חושב שלקחת מאחרים הקדש לעשות משהו לטובת הציבור, ועל ידי כך תקיים את דרכה של ההלכה, ותוכל להיות פתוח לדרכי התקדמות ושמחה. ויישר כוח
שאלה: שמירת השבת בבית הוריי: התחלתי לשמור שבת לפני 3 שנים שבועיים לפני פסח. המשפחה שלי משפחה שנוהגת לנסוע ביום השבת אך אינה מדליקה אש בשבת. אבא שלי מקבל את הדרך שבחרתי אך את אמא שלי זה מעציב וגורם לה עוול קשה לצאת מידי שבת ולהשאיר אותי לבד בין 4 קירות והייתה רוצה שכמו פעם אני אטייל איתה ואהנה איתה. בנוסף אני רוצה להדגיש שסביבתי היא רובה חילונית וגם אני לומד בבית ספר חילוני מה שמקשה עליי בדרך שלי. ברצוני להעלות בפנייך את התלבטותי שזה בעצם שאלות בפנייך: האם להפסיק לשמור את השבת ובכך לשמח את אמא שלי ולא לגרום לה עצב ועוול. או להמשיך בשמירת השבת למרות שזה גורם לסכסוכים מריבות במשפחה ומה עליי לעשות?
תשובה: וברוך הבא, אנחנו מוצאים את עצמנו פעמים רבות בחיים נדרשים לנווט בין שני דברים טובים   בין קשר טוב בינך ובין אמא שלך, ובין קשר טוב בינך ובין הקב"ה וההלכה. מה עושים? בדרך כלל, כדאי לא לבחור רק באחד מהצדדים, אלא לנסות ללכת בשניהם, ועל ידי כך לעשות טוב כפול. לכן, כדאי מאוד לחפש דרך לעשות הרבה דברים טובים ומשמחים עם אמא שלך בימות החול, וכך היא תראה כי אתה גם אוהב אותה, גם אוהב את החיים, גם מחפש את הדרכים להיות קשור במשפחה, וגם איש שהאמונה לא הופכת אותו לעצוב ומדוכא  ומצד שני, למצוא בשבת דברים שיגרמו לך שמחה, ואולי כדאי לפגוש חברים דתיים ביום בשבת, כמו ללכת לתנועת נוער (בני עקיבא) או משהו כזה, ואז גם תשמור את ההלכה כראוי, וגם לא תהיה סגור בתוך הבית. נראה לי שזה קו מחשבה יותר טוב ויותר נכון. האם אתה יכול ללכת בדרך זו?
שאלה: חתונה: אני ובן זוגי יוצאים כשנה וחצי ושנינו גדלנו בבית חילוני, אנחנו נמצאים בתהליך של התחזקות ואנחנו רוצים לחזור בתשובה. בן זוגי חושש מזה שאנחנו לא נתחתן בשידוך כמו שמקובל. האם יש דבר פסול בזה שנתחתן יחדיו אף על פי שלא משידוך?
תשובה: ב"ה, ממש אין בעיה להתחתן ללא שידוך. שיהיה בשעה טובה, דני ארגמן
שאלה: מעבד מזון לבשרי לבצק שיתמלא בגבינה: יש ברשותי מעבד מזון עם קערה מפלסטיק,שבעבר (מעל מספר חודשים) השתמשתי בו לטחינת בשר. האם אני יכולה להכין באותה קערה בצק (עם וו לישה פרווה) ולמלא את הבצק בגבינות? אורטל.
תשובה: מותר. ובלבד שהכל נקי, והבשר היה קר.
שאלה: מעשר כספים: פתחתי חשבון (אני בת 17) עובר ושב, אני מתחילה לעבוד קצת פה ושם ואולי בקביעות בקיץ (לחסוך לכל מיני דברים) אני צריכה לתת מעשרות?
תשובה: ב"ה, מעשר כספים זה לא חובה, ואם את נוהגת זה הופך לנדר, לכן תאמרי בלי נדר, כדי שאם תהיה לך תקופה קשה תוכלי לעשות הפסקה. מעשר כספים נותנים מכל הכנסה. דני ארגמן
שאלה: געגועים מהישיבה: ראשית לכם על האוזן הקשבת!!! אני שמיניסט, ועוד מעט אני אמור לעבור לישיבה גבוהה בעז ה, אך יש דבר אחד שמטריד אותי כל השנה וזה הקושי לצאת מהבית אני חייב לציין שאף פעם לא הייתי בפנימיה, וכל פעם שאני יוצא מהבית לאפילו 3 ימים אני מתמלא געגוע חזק מאוד מאוד!! ואני שבור מזה מה אני יעשה שנה הבאה, אם יש לכם פתרון או דרך סיוע או עצה להתמודד זה מאוד יעזור! ושוב
תשובה: לך יקירי! אתה מתאר את המצב שבו אתה בצומת דרכים מצד אחד אתה מרגיש שאתה מאד קשור לבית, יש לך אופי ביתי וזה מצוין, זה מראה שאתה בחור עם הרבה חום ואהבה, ומצד שני הגיל של הבחרות הוא גיל שמתחילים לצאת מהבית אם זה לישיבה אם זה לצבא אם זה ללימודים או להקים בית, וזה מצריך איזה ויתור מסוים מצידך לא להיות בבית ולהיות במקום אחר. אפשר לבחור ישיבה קרובה לבית, וכך תוכל בעת הצורך לבקר בבית. אם אי אפשר, אז אפשר לבחור מקום שמקרין חום ואהבה, מקום קטן ביתי, חם ואוהב, וזה כאילו שאתה מביא את הבית, את החום והביתיות לישיבה. אפשר להביא מהבית דברים שיזכירו לך את הבית, או אוכל מהבית או תמונות מהבית של המשפחה, להיות אתם יותר בקשר טלפוני, ובכלל, לא חייב להיות כל השבוע בפנימיה אפשר תחילת שבוע וסוף שבוע לישון בבית אני בטוח שבישיבה יבינו אותך ויתחשבו בך. ובכלל בעת צורך גדול של געגוע, תמיד אפשר לבוא הביתה ולהתפנק קצת, אף אחד לא בודק אותך בשעון, ישיבות גבוהות זה מסגרת יותר פתוחה. ולכן אפשר יותר להרפות (בנושא הזה). ועם זה בזמן הזה להתרכז בבניית האישיות שלך ולגדול בתורה וביראת שמים ובד בבד להיות גם קשור אל הבית וזה לא אמור לטשטש אחד את השני. לא להיות שבור תמיד בחיים יש הרבה אפשרויות להתגמש, לא הכל חד צדדי, ודווקא היום זה לא כמו פעם היום יותר גמישים יותר מתחשבים. חן מוזמן להיות בקשר chencorcos gmail.com
שאלה: כשרות הבשר לאור הסרטונים של הרב אמנון יצחק שליט"א: עליכם. שמעתי מרב מסוים ערעורים על כשרות גדולה וידועה (הרב מחפוד).רציתי לשאול האם יש ממש בשמועות אלו?
תשובה: ביקרתי בשחיטת בקר של הרב מחפוד בי"ד אייר תשע"ה, כלומר אחרי הצפת השמועות של אותו רב. שחטו 30 בשעה בדיקת סכין לפני ואחרי השחיטה בדיקת פנים וחוץ המתינות ובדקדוק רב ניקור על ידי מנקרים מומחים ותוספת בדיקת חוזרת על הניקור על ידי משגיח אחר. מליחה מעולה וכו  ע"ע
שאלה: כשרות הבשר: עליכם. שמעתי מרב מסוים ערעורים על כשרות גדולה וידועה (הרב מחפוד).רציתי לשאול האם יש ממש בשמועות אלו?
שאלה: אהבת הארץ: אני והורי אמורים לטוס לארה ב בקיץ הקרוב כשהייתי קטן תמיד חלמתי לטוס לשם אבל עכשיו הבנתי שאין לי מה לחפש שם אין לי מה לעשות בארץ הגויים הזאת יש לי את מדינת ישראל שלי שבה אני יכול לטייל ולראות מקומות ואתרים מדהימים אין לי מה לעשות בארץ שאני זר בה כאן אני יכול לדבר עברית בחופשיות ללבוש כיפה ומגן דויד אני לא מסוגל לחשוב על לעזוב את ישראל לעולם לא אני לא מבין איך אנשים עוזבים את הארץ המדהימה שלנו ארץ היהודים לשאלתי איך לשכנע את ההורים לא לטוס ולהישאר כאן או לשכנע אותם לתת לי להישאר לבד בבית בזמן שהם שם
תשובה: לך את הוריך אסור לבקר ולכן גם אסור לך לנסות לשכנע אותם - זו פגיעה בכיבוד הורים. תן להם לנסוע ותאחל להם נסיעה טובה. אתה, אינך צריך להצטרף, תסכם איתם בהבנה שאתה נשאר בארץ אצל קרובי משפחה חג שמח דוד לוי
שאלה: ספוג: האם אפשר להשתמש בספוג עבור צלחות בשריות וחלליות? מכיוון שהסבון הינו נותן טעם לפגם כך שאינו ראוי לאכילת כלב
תשובה: אתה צודק. יש כמה צדדים להקל, כפי שציינת. ובכל אופן: עם ישראל נוהג שתהיה לו שתי מערכות לשטיפת כלים, וכך ראוי לנהוג לכתחילה
שאלה: ברכות השחר עד מתי: רציתי לדעת האם יש זמן מוגבל לקריאת ברכות השחר?עד איזו שעה אפשר לקרוא אותם? מראש,טל
תשובה: י"א בבוקר, וי"א כל היום והלילה. והלכה כדעת הגר"א האחרונה
שאלה: ברכות: כבוד הרב רציתי לשאול כמה שאולות על דיני שינוי מקום בברכות: 1. על איזה מאכלים צריך לברך עוד פעם אם משנים מקום ועל איזה לא? 2. כשאומרים "שינוי מקום", האם מתכוונים גם אם הלכת וחזרת לאותו מקום? 3. שמעתי שכאוכלים בתוך בית, אם המקום שעוברים אליו הוא מקום שרגילים לאכול בו, או שמתכוונים לעבור אליו, לא צריך לברך עוד פעם. האם זה נכון גם לגבי כל בנין אחר, למשל בית ספר, או רק בית? 4. האם חצר הבית נחשבת לחלק מהבית?
תשובה: עיין בקישור או בקישור
שאלה: ברכות: כבוד הרב רציתי לשאול כמה שאולות על ברכות ראשונות: 1. האם יש כמות מסוימת של זמן שאחריה צריך לברך עוד פעם? למשל, אם אני יושבת ליד שולחן ואוכלת משהו, ואחר כך אני עושה דברים אחרים כשאני יושבת ליד השולחן, ואחרי חצי שעה אני אוכלת עוד פעם משהו עם אותה ברכה, האם אני צריכה לברך עוד פעם? או עם אני שותה, הולכת למקום אחר, ואחרי שעה חוזרת ושותה עוד פעם, האם אני צריכה לברך עוד פעם? ומה אם נשארתי באותו מקום? 2. אם ברכתי ברכה אחרונה ומיד אחר כך אני אוכלת עוד פעם מאותו דבר האם אני צריכה לברך ברכה ראשונה עוד פעם?
תשובה: לגבי סעיף 2 אחרי שברכת ברכה אחרונה את חייבת שוב ברכה ראשונה. לגבי סעיף 1 יש בכך פרטי הלכה שונים עייני בקישורים להלן:
שאלה: הלכות בורר במרק: כבוד הרב איך זה שמותר לאכול מרק עוף בשבת - זה לא עובר על האיסור של מלאכת בורר? זאת אומרת, יש בזה תערובת - המים והירקות השונים. האם זה לא עובר על התנאי של "ביד" - הרי אי אפשר לקחת מים של מרק ביד? או ש"ביד" אומר משהו קצת אחר מביד או אם כלי אם היית יכול לעשות את זה ביד?
תשובה: אינך בורר דבר, אלא אוכל כדרכך. גם אם המים פסולת עבורך והירק עיקר, עדיין אין בורר משום שהירק סובב במים והם עולים עימו.
שאלה: חתונה במעורב מצד הורי הכלה: אני בע"ה מתכנן להתחתן, אני אישית והוריי רוצים שהחתונה תהיה בהפרדה, אך הוריי הכלה אומרים שזה לא נהוג אצלם ככה וכל המשפחה שלהם רגילים לרקוד ביחד. יש כאן בעיה ורציתי לשאול מה עושים במצב כזה, שאלה נוספת - יוצא לי שאני נקלע לאירועים מעורבים של המשפחה ולפעמים יש גם גברים ונשים - הם לא ביחד אבל באותו רחבה (וזו רק משפחה) יש בזה בעיה? וכן אם אסור לרקוד לפחות אפשר לכבד בלקום ולמחוא כפים וכו, כי המשפחה שלה לא רואה בזה דבר יפה שכולם קמים ואני מהיחידים שנשארים בשלוחן. כבוד הרב.
תשובה: א. עמדו על כך שלא יהיו ריקודים מעורבים בחתונתך. זוהי שמחתכם כזוג, ואתם מחליטים כיצד תתנהל. כבדו את ההורים, תיראו מהם, אך אל תשמעו להוראתם לאפשר זאת בחתונתכם. אם הם מתעקשים ומודיעים שלא ישמעו לבקשתכם, אל תריבו עם הורי כלתך, העוון לא עליכם שכן התנגדתם פעם אחת במפורש. כשהריקודים המעורבים מתחילים, לכו חזרה לחדר הייחוד או להתאוורר בחוץ עד שיחדל הדבר באולם. ב. אם לבושים צנוע, ועומדים יחד, אין בזה איסור. אם רוקדים, אסור. אם עומדים יחד בלבוש לא צנוע, גם כן אסור. אסור למחוא כפיים לעוברי עבירה הרוקדים יחד, אלא לשבת ולא להביט בזה אם אינך יכול לצאת. לא להיות זועף אלא מאיר פנים, אך לעמוד באומץ ויושר על עקרונותיך. בהצלחה
שאלה: ברוך כבוד ה  ממקומו : לכבוד הרב, :) מה אומר המשפט: ברוך כבוד ה ממקומו?
תשובה: לא די שד  קדוש בתיאוריה בשלושת הצדדים העליונים, אלא שקדושתו מתגלית בעולם הזה ממש באתר בית שכינתיה שהוא ביהמ"ק
שאלה: בירור רמת כשרות: אנו מוזמנים לאירוע בו הכשרות היא של הרב שמחה הכהן קוק. שאלתי- האם זו כשרות של הרבנות מהדרין? או כשרות רק של הרבנות?
תשובה: הרב קוק שליט"א הוא הרב של העיר רחובות. כמו בכל עיר יש שתי רמות כשרות מהדרין ורגיל. צריך לברר עם המשגיח של אולם מה רמת הכשרות והאם זה מתאים לכם.
שאלה: תגובה אלרגית לתפילין: יש לי בעיה. כאשר אני מניח תפילין, לאחר כמה דקות מתחיל לגרד לי בראש, וזה נהיה יותר ויותר מפריע ככל שהתפילין על ראשי יותר זמן. הלכתי לרופאת עור והיא אמרה שיש כאן תגובה של העור שלי לחומר ממנו עשויים התפילין ולכן עליי לשאול רב אם יש כזה דבר תפילין היפואלרגניים ובכל מקרה אשמח לדעת אם עוד אנשים סובלים מכך ומה הם עושים.
תשובה: אני מפרסם את השאלה אולי מישהו מהקוראים ימציא לנו מידע בנושא. הפתרון ההלכתי המידי הוא להניח הנחה רגילה על השער ולברך. מיד לאחר מכן אפשר ליצור חציצה בין הרצועה והשער (שלא במקום הבית) להניח את הרצועה על כיסוי כלשהו. בשעת הדחק אפשר ליצור חציצה גם בין הבית לשערות - לאחר שהנחת כרגיל וברכת. בשורות טובות
שאלה: למה להקשיב לתלמיד חכם?: למה צריך להקשיב לתלמיד חכם (זה האיימל האמיתי )
תשובה: ב"ה אחד העקרונות המשמעותיים בעם ישראל ובתורה ישראל הוא מסורת התורה, והעברת התורה מדור לדור. עם ישראל קיבל את התורה שבכתב ככתבה במתן תורה, ואת העקרונות של התורה שבעל פה. מובא בגמרא (עירובין דף נד עמוד ב) כיצד משה העביר את התורה לאחר שירד מהר סיני: "תנו רבנן, כיצד סדר משנה? משה למד מפי הגבורה, נכנס אהרן ושנה לו משה פירקו. נסתלק אהרן וישב לשמאל משה. נכנסו בניו ושנה להן משה פירקן, נסתלקו בניו, אלעזר ישב לימין משה ואיתמר לשמאל אהרן. נכנסו זקנים ושנה להן משה פירקן, נסתלקו זקנים, נכנסו כל העם ושנה להן משה פירקן. נמצאו ביד אהרן ארבעה, ביד בניו שלשה, וביד הזקנים שנים, וביד כל העם אחד. נסתלק משה, ושנה להן אהרן פירקו. נסתלק אהרן שנו להן בניו פירקן. נסתלקו בניו, שנו להן זקנים פירקן. נמצא ביד הכל ארבעה". משה עולה להר סיני, מדבר עם הקב"ה פנים בפנים, "כאשר ידבר איש אל רעהו", לאחר מכן תפקידו הוא לקחת את כל התורה הגדולה הזו, את כל הקדושה ולהעבירה הלאה, זאת הוא עושה על ידי שהוא מלמד ומעביר הלאה. זו תחילתה של מסורת התורה, מסורת מלשון מסירה, העברה שצריכה להיות מדור לדור. מסירה זו ממשיכה עד ימינו, כל רב מקבל את תורתו מרבותיו, ורבותיו מרבותיהם, כך שבשמיעה לתלמיד החכם אנו בעצם שומעים את דברי התורה כפי שנמסרו מסיני, זה החיבור שלנו וזה הקשר שלנו, ללא חיבור זה היכולת להבין את דבר ה  שמתגלה בתורה לוקים בחסר. בברכת התורה והארץ דוד davideign gmail.com
שאלה: תיקון המידות (גזל וגנבה): ראשית אשאל לשלומך ואאחל חג שבועות שמח. שנית- אני בעל תשובה זמן קצר ונפשי עגומה עליי את שעשיתי בעברי בשיעור תורה שלמדתי נאמר שאל לאדם בזמן התקרבותו אל ה, להסתכל בעברו כיוון שזה יגרום לו ליאוש וכך לא יוכל להתקדם אבל, בהיותי נער מרדן בשנות העשרה עשיתי לא מעט דברים שאין מה לעשות הלב לא שלם כיוון שיש "חובות" גזלתי מאנשים אף שלא שאלתי אותם, אפילו גנבתי בין ביודעין ובין אם לא היום אין לי כל קשר עם אותם אנשים ואני מאוד רוצה לעשות תשובה בעניין לכן ראשית קיבלתי על עצמי להזהר מאוד ולא לחזור על כך שנית- איך אני יכול לכפר במידה שתסתפק נפשי ואוכל להמשיך ללמוד את התורה הקדושה מבלי לחשוב במחשבתי שום עבר שיכול לתקוע אותי בתקדמות ב -
תשובה: ב"ה שלומי ר, חג שבועות שמח גם לך. לגבי שאלתך- עליך למצוא את אותם שגזלת להם, ולהשיב לכל אחד כפי מה שאתה זוכר שגזלת לו. תתאמץ מאד לעשות זאת. מי שלא מצאת או אינך זוכר- תתן צדקה למוסד ציבורי, ותאמר בליבך שזה עבור הגזל שעשית. לאחר שתסיים את המלאכה הזו, תדבר עם ד, ותסיים את הנושא בכך שעשית השתדלות לכפר, ומעתה זה מאחוריך וכולך עסוק בהארה של תורה ומעשים טובים. חזק ואמץ
שאלה: דיווח מס הכנסה על עבודה צדדית: אני עובדת בעבודה כשכירה ובנוסף, אני הולכת כמה שעות בשבוע לעזור למשפחה של אברכים תמורת ת האם אני צריכה לדווח על זה למס הכנסה?
תשובה: חייבת לדווח, כפי החוק שהוא הסכמת הציבור
שאלה: בשר וחלב במיקרוגל: רק לפני כמה ימים נודע לי כי צריך להשתמש במכסה למיקרוגל או לבשרי או לחלבי והשתמשתי עד היום בבשרי ובחלבי בלי המכסה. האם עד היום עברתי על איסור? וכיצד ניתן להכשיר את המיקרוגל?
תשובה: עד היום עברת על איסור. יש לנקות את המיקרוגל היטב. להרתיח בו כוס מים עם סבון.
שאלה: שירת נשים - למה?: ראשית- ישר כוח על עבודת הקודש שאתם עושים. שנית- רציתי לשאול מה עיניין שירת נשים? מהן הסיבות בגללן אסור לגברים לשמוע נשים שרות? וגם- מדוע אין בעיה שנשים ישמעו גברים שרים?
תשובה: ואלה ראשי הפרקים לתשובה לשאלתך המחייבת תשובה ארוכה: א. שיר השירים מלמד כי קולה של אהובה   חשוב מאוד לאהובתו, בדיוק כמו המראה שלה: "השמיעיני את קולך.כי קולך ערב ומראך נאווה". ב. על כן קבעו חכמים כי גם הנאה מקולה של אישה   כלול באיסור ההנאה מנשים. ג. מטבע הדברים, מדובר על קול שנועד להנאה: שירה וכדו. יש עוד תנאים הלכתיים שצריך לברר. ד. לפיכך, נאלצים הגברים לוותר על היופי שבשירת נשים. ה. בעיה דומה אינה קיימת בכיוון ההפוך, בשל ההערכה של חכמים שאין קולו של גבר מחולל את מה שקולה של אישה מחולל. האם הדברים ברורים, על אף קיצורם?
שאלה: קבורה עם קעקוע ובארון: יש לי שתי שאלות בנושא קבורה- 1) האם אפשר לקבור אדם עם קעקוע? ואם לא, למה לא וכיצד מורידים לו את זה? 2) מה עיניין קבורה בלא ארון (חוץ מחיילים שמחזירים מהקרב.)? למה לא קוברים אדם בתוך ארון? אם חושבים על זה- יש יותר כבוד לאדם שקוברים אותו בארון ולא סתם כך באדמה.
תשובה: א. קוברים אותו כך. כמובן אם לא עשה תשובה על כך, הקעקוע נעשה לו קטיגור בבי"ד של מעלה. ב. בא"י קוברים ללא ארון, שאדמתה קדושה והגוף מתאחד עימה. בחוץ לארץ האדמה בטומאת ארץ העמים, ומרחיקים הגוף ממנה. גם שם, עושים חור כך שתהיה השקה בין הגופה לארץ. ושים שם מעט עפר א"י על המת.
שאלה: אפליית נשים וגברים- ביהדות: אני בת שירות בתיכון חילוני ולעיתים אני נתקלת בשאלות שונות. אחת השאלות שאני שומעת הרבה ולא כל כך בטוחה איך לענות, היא עיניין האפלייה בין נשים לגברים ביהדות? לדוג : מדוע רק לנשים אסור לשיר לפני גברים ואילו לגברים מותר לשיר לפני נשים? זאת ועוד, הרבה פעמים יש הרגשה כאילו נשים צריכות הרבה יותר להיזהר מגברים- עיניין הצניעות וכו. אשמח אם תוכל קצת לסדר לי את כל העיניינים הללו. וגם- מה לענות על זה?
תשובה: רצון ד  שתהיה אפליה (-שוני) בין נשים לגברים. הדבר מתבטא בטבע- נקבה יולדת וזכר אינו יכול לזכות לכך. בתורה- גבר מצווה ביותר מצוות. באופי- אשה רגישה יותר מגבר על פי רוב. בגוף- אשה בנויה אחרת מהגבר. אפליה זו, אין פירושה פחיתות בצלם אלהים אלא שוני בייעוד. הייעוד של האשה הוא להיות אשה, ההולכת בדרך ד  במצוותיה, ומכבדת את גופה ואופיה המיוחד. הייעוד של הגבר הוא להיות גבר, ההולך בדרך ד  במצוותיו, ומכבד את גופו ואופיו המיוחד. אין להתרשם מהתסביכים המערביים. העוסקים בתורת ד  מוארים באור היושר והנחת, כל דבר על מקומו דבר דבור על אופניו, ללא להיעלב או להרגיש מקופחים. תחושות שליליות אלו של האדם המערבי הנבוך באות מגאוות האדם השם עצמו במרכז, ושואל מה אני מסוגל, במקום לשאול מה אני מצווה, דהיינו מהו הייעוד שמבקש מאיתי הבורא יתע.
שאלה: שכר אישה: האם ת נמוך לאישה הוא בגדר גזל? בנוסף, איזה מקור תורני תומך בת שווה בין אישה וגבר?
תשובה: דיני ממונות נקבעים לפי האדם. כל אחד רשאי לקבוע תנאי ת לפי רצונו. לפעמים גבר מרגיש שהוא יכול לדרוש יותר מאשה, ולפעמים להפך. - הכלל: בממונות, כל דבר שבממון - תנאו קיים. הרב אליקים לבנון www.yelm.co.il
שאלה: גירושים: כבוד הרב התחתנתי לפני שנתיים וחצי, ויש לי ילדה בת שנה וחצי אני ובעלי לא מסתדרים כבר מאז שהילדה נולדה, המון חילוקי דעות,ריבים, ובזמן האחרון הוא גם מקלל ומשפיל וגם הוא שותה המון אני לא יודעת מה לעשות כבר ממש לא טוב לנו ביחד ואני זקוקה מאוד לתשובה ממך מה לעשות? איך מתמודדים? האם להיתגרש?
תשובה: האם יש לך עם מי להתייעץ? מי שמכירה אותך ואותו, שאת יכולה לדבר איתה ביושר ובחופשיות, ושאיתה תוכלי ללבן את הצדדים השונים של דילמת החיים שלך? זה יכול להיות טוב מאוד עבורך, ואז בוודאי תדעי טוב יותר מה לעשות. ואם יש עוד דבר מה שאני יכול לעזור בו - בשמחה. ושמחה
שאלה: חלום על אונס: רציתי להתייעץ עם כבוד הרב ואני מתנצלת מראש על הנושא המביך. בדיוק עכשיו התעוררתי מסיוט שאני חולמת אותו בפעם הראשונה. בסיוט הזה הייתי עם חברה, שם היו שני בנים שהסתכלו עליה משום שהיא התלבשה בצורה צנועה, ניסיתי להסיט את מבטם ולאחר ניסיונות כושלים אחד מהם התחיל להציק גם לי ולגעת בי. ניסינו לברוח אבל משום מה כל העולם התחיל להסתובב, כאילו היינו תחת השפעת אלכוהול. כשאותו בחור ראה שניסינו לברוח הוא יצא מהמקום. זה היה מעין חוף ים אבל בתוך חדר כלשהו. עם דלת. כשהוא ראה שלא יצאנו משם הוא חזר, ואז חברתי התחלפה בחברה הכי טובה שלי. היה לו אקדח והוא רצה לאנוס אותנו. ניסינו לעקב אותו בזמן שחברותינו מנסות לעזור אך הניסיונות כשלו. הוא תפס אותנו מנסות להשיג עזרה, ואני ניסיתי לעכב אותו והוא בדיוק בא לירות בחברה שלי ואז התעוררתי מהחלום. אני מאוד מפחדת ולא יודעת מה זה אומר. שאלתי פעמים רבות על חלומות ואמרו לי לא לייחס להם חשיבות. אבל זה אחד החלומות הכי ממשיים שהיו לי. מה עליי לעשות?
תשובה: הלכה בישראל היא שבשעה שאדם חולם לחלום רע הוא אוסף שלושה מחבריו ועושה הטבת חלום. זה מה שיהיה נכון לעשות בחלום מזעזע זה, ויהיו הדברים לך לטובה. נוסח הטבת חלום : הרואה חלום ונפשו עגומה ילך לפני שלשה מאוהביו ויאמר: חלמא טבא חזאי.  חלמא טבא חזאי.  חלמא טבא חזאי. והם עונים: חלמא טבא חזיתא. חלמא טבא חזיתא. חלמא טבא חזיתא. חלמא דידך טבא הוא וטבא להוי. רחמנא לשויה לטב. שבע זמנין יגזרון עליה מן שמיא די יהוי טבא. טבא הוא וטבא להוי: ז  פעמים: ואחר כך יאמרו ג  "הפוכות" פעם אחת: אומר החולם: הפכת מספדי למחול לי פתחת שקי ותאזרני שמחה: ועונים: אז תשמח בתולה במחול ובחרים וזקנים יחדו והפכתי אבלם לששון ונחמתים ושמחתים מיגונם: ולא אבה ה  אלהיך לשמע אל בלעם ויהפך ה  אלהיך לך את הקללה לברכה כי אהבך ה  אלהיך: ויאמרו שלש "פדויות" פעם אחת: ואומר החולם: פדה בשלום נפשי מקרב לי כי ברבים היו עמדי: ועונים: ופדויי ה  ישבון ובאו ציון ברנה ושמחת עולם על ראשם ששון ושמחה ישיגו ונסו יגון ואנחה: ויאמר העם אל שאול היונתן ימות אשר עשה הישועה הגדולה הזאת בישראל חלילה. חי ה  אם יפל משערת ראשו ארצה כי עם אלהים עשה היום הזה ויפדו העם את יונתן ולא מת: ויאמרו תשעה "שלומות" פעם אחת: ואומר החולם: בורא ניב שפתים שלום שלום לרחוק ולקרוב אמר ה  ורפאתיו: ועונים: ורוח לבשה את עמשי ראש השלישים לך דויד ועמך בן ישי שלום שלום לך ושלום לעזרך כי עזרך אלהיך ויקבלם דויד ויתנם בראשי הגדוד: ואמרתם כה לחי ואתה שלום וביתך שלום וכל אשר לך שלום: ברוך הגבר אשר יבטח בה  והיה ה  מבטחו: ה  עז לעמו יתן ה  יברך את עמו בשלום: ואומר החולם: ה  שמעתי שמעך יראתי: ועונים: ה  פעלך בקרב שנים חייהו בקרב שנים תודיע ברגז רחם תזכור: ג"פ ויאמר החולם: שיר למעלות אשא עיני אל ההרים מאין יבוא עזרי: עזרי מעם ה  עשה שמים וארץ: ועונים אוהביו: אל יתן למוט רגלך אל ינום שמרך: ואומר החולם: הנה לא ינום ולא יישן שמר ישראל: ועונים: ה  שמרך ה  צלך על יד ימינך: יומם השמש לא יככה וירח בלילה: ה  ישמרך מכל רע ישמר את נפשך: ה  ישמר צאתך ובואך מעתה ועד עולם: ואומרים אוהביו: לך אכל בשמחה לחמך ושתה בלב טוב יינך כי כבר רצה האלהים את מעשיך: